**ชื่อเรื่อง** : ความพึงพอใจต่อการใส่ฟันเทียมของผู้ป่วยโรงพยาบาลธวัชบุรี

**ผู้วิจัย** : นางมิ่งสมร กิตติธีรนันท์

 **บทคัดย่อ**

การวิจัยครั้งนี้เป็นการวิจัยเชิงพรรณนา (Descriptive Research) เพื่อศึกษาความพึงพอใจต่อผู้ป่วยที่มารับบริการใส่ฟันเทียม และเพื่อเปรียบเทียบความพึงพอใจต่อการมารับบริการใส่ฟันเทียมจำแนกตามตัวแปรต่างๆ กลุ่มตัวอย่าง ได้แก่ ผู้มารับบริการใส่ฟันเทียมของโรงพยาบาลธวัชบุรี จำนวน 61 ราย เครื่องมือที่ใช้ในการวิจัยคือ แบบสอบถาม ประกอบด้วย 2 ส่วน ได้แก่ ข้อมูลทั่วไป และการวัดความพึงพอใจในการรับบริการใส่ฟันเทียม ซึ่งผ่านการตรวจสอบความตรงโดยผู้เชี่ยวชาญและทดสอบความเชื่อมั่นด้วยวิธีอัลฟาของครอนบาค ได้ค่าความเชื่อมั่นของแบบวัดด้านความพึงพอใจ เท่ากับ 0.77 เก็บรวบรวมข้อมูลโดยได้ชี้แจงขอความร่วมมือกับผู้ป่วยที่มารับบริการการใส่ฟันเทียม และบุคลากรที่เกี่ยวข้อง และแจกแบบสอบถามใช้เวลาประมาณ 80 วัน ระหว่างวันที่ 1 พฤษภาคม ถึง20 กรกฎาคม 2557 วิเคราะห์ข้อมูลด้วยสถิติพรรณนา ได้แก่ จำนวน ร้อยละ ค่าเฉลี่ยละส่วนเบี่ยงเบนมาตรฐานและสถิติวิเคราะห์ ได้แก่ Independent t test และ One Way ANOVA ผลการผลการศึกษาพบว่า ในภาพรวมของความพึงพอใจในการรับบริการใส่ฟันเทียม อยู่ในระดับมาก(= 2.66 ) เมื่อพิจารณารายด้านพบว่ากลุ่มตัวอย่างมีความพึงพอใจมากไปหาน้อยตามลำดับดังนี้ ด้านสถานที่(= 2.82 ) ด้านข้อมูลข่าวสารและด้านคุณภาพการให้บริการ(= 2.78) ประโยชน์จากการใส่ฟันเทียม(= 2.68 ) และอุปสรรคในการใส่ฟันเทียม(= 2.24 )

กลุ่มตัวอย่างที่มีอายุมากกว่า 70 ปี มีความพึงพอใจสูงที่สุด รองลงมาได้แก่ กลุ่มที่มีอายุน้อยกว่า59 ปีและกลุ่มที่มีอายุระหว่าง 60-69 ปี เมื่อทดสอบความแตกต่างทางสถิติ พบว่ากลุ่มตัวอย่างที่ช่วงอายุต่างกันมีความพึงพอใจต่อการใส่ฟันเทียมแตกต่างกันอย่างมีนัยสำคัญทางสถิติ โดยกลุ่มที่แตกต่างกันคือ กลุ่มที่มีอายุน้อยกว่า59 ปีกับกลุ่มที่มีอายุระหว่าง 60-69 ปี และกลุ่มที่มีอายุระหว่าง 60-69 ปี กับกลุ่มที่มีอายุมากกว่า 70 ปี ส่วนตัวแปรอื่นๆได้แก่ เพศ อาชีพ ระดับการศึกษา จำนวนฟันที่ใส่ การมีตะขอและการได้รับข้อมูลข่าวสาร ที่แตกต่างกันมีความพึงพอใจไม่แตกต่างกันทางสถิติ

ข้อเสนอแนะจากการวิจัยได้แก่ พัฒนาระบบการนัดผู้ป่วยให้มีประสิทธิภาพมากขึ้นและพัฒนาปรับปรุงรูปแบบการให้ทันตสุขศึกษาเกี่ยวกับฟันเทียมให้เข้าใจง่าย ชัดเจนเหมาะกับกลุ่มผู้ป่วย